ഭര്ത്താവ് കൊറോണ ബാധിച്ച് മരിച്ചു മാനസിക സമ്മര്ദ്ദം മൂലം ഭാര്യ കുഞ്ഞിനെ കൊന്ന് ജീവനൊടുക്കി കൊലപാതകത്തിന് പിന്നാലെ ആത്മഹത്യ ചെങ്ങന്നൂരില് ആലപ്പുഴ സംസ്ഥാനത്ത് വീണ്ടും കൊലപാതകത്തിന് പിന്നാലെ ആത്മഹത്യ. കുഞ്ഞിന് വിഷം നല്കി കൊലപ്പെടുത്തിയ ശേഷം അമ്മ ജീനൊടുക്കി. തിങ്കളാഴ്ച അര്ദ്ധരാത്രിയോടെ ചെങ്ങന്നൂരിലെ ആലായിലാണ് സംഭവം. ആറ് മാസം പ്രായമുള്ള കുഞ്ഞിനെ ഇല്ലാതാക്കി ചെങ്ങന്നൂര് സ്വദേശിനി അദിതിയാണ് 24 ആത്മഹത്യ ചെയ്തത്. രണ്ട് മാസം മുമ്ബ് അദിതിയുടെ ഭര്ത്താവ് സൂര്യന് നമ്ബൂതിരിയും ഭര്തൃമാതാവും കൊറോണ ബാധിച്ച് മരിച്ചിരുന്നു. ക്ഷേത്രത്തില് ശാന്തിയായിരുന്നു സൂര്യന് നമ്ബൂതിരി. തുടര്ന്നുണ്ടായ മാനസിക സമ്മര്ദ്ദമാണ് ആത്മഹത്യയിലേക്ക് നയിച്ചതെന്നാണ് പോലീസിന്റെ പ്രാഥമിക നിഗമനം. അദിഥിയുടെ വീട്ടില് വെച്ചായിരുന്നു കുഞ്ഞിന് വിഷം നല്കുകയും തൊട്ടുപിന്നാലെ ജീവനൊടുക്കാന് ശ്രമിക്കുകയും ചെയ്തത്. സംഭവമറിഞ്ഞ് മാതാപിതാക്കളെത്തി ആശുപത്രിയിലെത്തിച്ചെങ്കിലും ഇരുവരും മരണത്തിന് കീഴടങ്ങുകയായിരുന്നു. തിരുവല്ലയിലെ സ്വകാര്യ ആശുപത്രിയില് ചികിത്സയിലിരിക്കെ രാത്രിയാണ് അദിതി മരിച്ചത്. ശേഷം പുലര്ച്ചയോടെ കുഞ്ഞും മരിച്ചു. സംഭവത്തില് വിശദമായ അന്വേഷണം തുടങ്ങിയിരിക്കുകയാണ് പോലീസ്.